רוני זינגר

רוני זינגר (נולדה ב-21 בינואר 1976) היא עיתונאית ישראלית. זינגר החלה את דרכה בעולם העיתונות ב-2001 כקשבת באתר ynet. בהמשך, עברה לעיתון "הארץ" תחילה כרכזת כתבים, לאחר מכן ככתבת צרכנות עד שמונתה לכתבת הפלילים והמשטרה של העיתון עד ל-2010. באוגוסט באותה השנה הצטרפה זינגר לתוכנית התחקירים "עובדה". ב-2013 מונתה לכתבת הפוליטית של עיתון "כלכליסט" וב-2017 הגישה את התוכנית "שטח ההפקר" וב-2019 שודר סרטה "מיטו מהפכה" בכאן 11. מאז 2022 כתבת "זמן אמת" תוכנית התחקירים של כאן 11. ככתבת פלילים ב"הארץ", סיקרה פרשיות פליליות בולטות. בהן, חשיפה של פעילות פדופילים בדרום תל אביב, סכסוכי ארגוני הפשיעה בישראל ופיגועים. היא סיקרה את תקיפת הישראלים מקנייה ב-2002 במלון "פרדייז", את הימלטותו ומעצרו של הקבלן בועז יונה באיטליה ואת מותו של יאסר ערפאת בפריז. ככתבת "עובדה" חשפה פרשת שחיתות באשדוד, חשפה חשדות לפרשת שוחד באימפריית היהלומים של המיליארד לב לבייב, חשפה הקלטות של עד מדינהבתיק יצחק אברג'יל, חשפה את פעילותו של עד המדינה סופיאן מסלוחי שהודה בתפירת תיקים לעבריינים והביאה את סיפורו של השוטר ניר סומך שהואשם ברצח ולאחר מכן זוכה. ככתבת ב"כלכליסט" סיקרה בעיקר את פעילות הכנסת ובין חשיפותיה, תקציב החטיבה להתיישבות ותקציבי קק"ל שהובילו בין היתר להתפטרותו של יו"ר עמית של קק"ל עוזי לנדאו. באפריל 2017 הצטרפה להפקת תוכנית התחקירים "שטח הפקר" ששודרה בכאן 11, שם שימשה ככתבת וכמגישת התכנית לצד גור מגידו וקרן אוזן. זינגר לקחה חלק בתוכנית במשך 3 עונות. ככתבת ומגישת "שטח הפקר" הכינה סרט על הרשות להגנת עדי מדינה והמשבר שהתחולל בה, סרט על הרב כהנא ותחקיר על תעשיית הכשרות בישראל. מאז 2020, זינגר לוקחת חלק ככתבת במיזם העיתונות "שומרים" ומפרסמת במסגרתו תחקירים. מאז 2022 כתבת ב"זמן אמת", תוכנית התחקירים של כאן 11. ביולי 2023 שודר בזמן אמת כאן 11 תחקיר בן שני חלקים שחשף לראשונה שורה של פגיעות מיניות בקרב ספורטאיות אולימפיות ובנבחרת הנשים של ישראל בכדורגל. בסוף אוקטובר 2023 שודר בזמן אמת תחקיר שחשף את התרעות התצפיתניות מבסיס נחל עוז, ובו התראיינו לראשונה שתי התצפיתניות היחידות שלא נפגעו, ותיארו את האירועים המקדימים לבוקר 7 באוקטובר ואת אירועי יום המתקפה. בהכנת התחקיר השתתפה גילה פייסחוב. במאי 2024 שודר סרטה "התוכנית להגנת נשים" על פיילוט להצלת נשים בסכנת רצח קרוב על ידי בני משפחתן. זינגר ייסדה את המיזם הטכנולוגי "REFEED/אתגר ללא סוכר" לצד שותפתה הדיאטנית הקלינית נועה אברהם. המיזם הוקם בעקבות סוכרת הריון שהתגלתה לזינגר בהריון השלישי. המיזם מציע תוכניות ליווי מותאמות לסוכרתיים, טרום סוכרתיים, סוכרת הריון, כבד שומני, ניתוחים לקיצור קיבה ואורח חיים בריא. זינגר כותבת טורים בנושא אורח חיים מופחת סוכר לוואלה ול"הארץ". ביולי 2021 השתיים הוציאו ספר בעל אותו השם בהוצאת "ידיעות ספרים". רוני זינגר, ברשת החברתית פייסבוק רוני זינגר, ברשת החברתית אקס (טוויטר) רוני זינגר, ברשת החברתית אינסטגרם רוני זינגר ברשת החברתית LinkedIn (באנגלית) אלכסנדר כץ, 'עובדה' מתכוננת לעונתה ה-20: רוני זינגר הודיעה על עזיבה, נעמה פרי קודמה, באתר אייס אסתי אהרונוביץ, עדויות על חמש נשים שהוטרדו מינית על ידי משה קצב טרם מינויו לנשיא המדינה, באתר TheMarker‏, 12 ביולי 2006 רוני זינגר, משולש ברמודה של העולם התחתון, באתר הארץ, 11 באפריל 2004 רוני זינגר, ‏עד מדינה: "מצפה למוות כל הזמן", באתר ‏מאקו‏, 16 באוגוסט 2013 רוני זינגר, במשך 10 חודשים העצורים עונו ונאנסו. סיפור המבצע הכושל של המוסד ב-1986, באתר הארץ, 19 בדצמבר 2019 רוני זינגר, "ניקוי רעלים"? אל תעבדו על עצמכם, באתר הארץ, 12 באוקטובר 2021 נתן גוטמן, אין התקדמות בחקירת הפיגועים; הערכת ארה"ב: האחראים סומלים או תימנים, באתר הארץ, 30 בנובמבר 2002 רוני זינגר, ‏הקלטות עד המדינה נגד אברג'יל נחשפות, באתר ‏מאקו‏, 17 בדצמבר 2012 רוני זינגר, ‏נשיקה אחת, שני אקדחים, שלוש יריות, באתר ‏מאקו‏, 3 בפברואר 2013 רוני זינגר, המריבות בקק"ל: עוזי לנדאו התפטר מתפקיד יו"ר עמית, באתר כלכליסט, 20 ביוני 2016 רוני זינגר, כמה עולה שחיטת עוף כשרה? 1.2 מיליארד שקל בשנה, באתר כלכליסט, 4 בינואר 2016 נירית אנדרמן, תחקיר חדש מראה שבעולם הספורט הישראלי מעולם לא שמעו על מהפכת מי טו, באתר הארץ, 27 ביולי 2023 רוני זינגר, העדויות החדשות של התצפיתניות, זמן אמת, כאן 11, 2023 הסרט בתוך "זמן אמת", מאי 2024 (48 דקות) רוני זינגר ונועה אברהם, אתגר ללא סוכר, ישראל: ידיעות ספרים, 2021